बिजली आपूर्ति में सुधार, गैर कंपनी क्षेत्रों में 140 मेगावाट हुई आपूर्ति
जमशेदपुर|सीएम रघुवरदास के शनिवार को कोल्हान प्रमंडल आगमन को देखते हुए बिजली आपूर्ति में सुधार हुई है। पिछले दिनों से जारी बिजली की कमी शुक्रवार को दूर हो गई। गैर-कंपनी क्षेत्रों में शुक्रवार को फुल लोड बिजली आपूर्ति हुई। यहां दोपहर 12.45 बजे गम्हरिया ग्रिड को मांग के हिसाब से 100 मेगावाट बिजली की आपूर्ति की गई। जबकि गोलमुरी ग्रिड को 40 मेगावाट बिजली मिली। गोलमुरी ग्रिड के सहायक अभियंता पीके जायसवाल ने बताया कि बिजली आपूर्ति फुल लोड है। दो दिनों से जारी बिजली की कमी शुक्रवार को दूर हो गई। इधर, चाईबासा में राज्य के विभिन्न विभागों के प्रधान सचिव भी पहुंचेंगे। इसमें बिजली बोर्ड के सीएमडी एसकेजी रहाटे भी शामिल हैं। रहाटे के प्रमंडल दौरे को लेकर सभी अधिकारियों महाप्रबंधक से लेकर अधीक्षण अभियंताओं को चाईबासा बुलाया गया है।
hin_Deva hin_Deva